《九日登鸡鸣山》
明代·韩疆

闻道东篱菊已黄，无因移向酒尊旁。西风忽起野烟暮，落叶乱飞山树苍。

雁带寒声归渚急，江涵秋水与天长。浮云遮尽登高眼，不许愁人望故乡。

作者简介：明末清初直隶宛平人，字石耕，一字经正。好学能诗文，尤善鼓琴，琴操北音。终身不娶。入清，游览江南名胜，客死平湖，年四十三。有《天樵子集》。